Отчет

За дейността на НЧ „Никола Вапцаров 1947” с. Кирково, община Кирково, област Кърджали за 2023 година

 На осн.чл.26,ал.4 от ЗНЧ, НЧ “ Никола Вапцаров 1947” – с. Кирково, обл. Кърджали , представя своя годишен отчет за извършената дейност за предходната година, в случая за 2023 година.Всички мероприятия произтичаха основно от дейностите , заложени в План – програмата за съответната година, като тя беше отворена за инициативи, възникнали инцидентно или допълнително.По принцип Културният календар на читалището е само един ориентир за основните насоки в работата му, то е отворен за всякакви идеи и начинания.

 Основните задачи, върху които се надгражда дейността на читалището:

1.Опазване на културно – историческото наследство и българските традиции

2. Спомага изграждането на ценностната система у децата и младежите, чрез книгите и цялостната дейност на културната институция

3.Читалището разработва и реализира инициативи, свързани с местното културно наследство, обогатяване на библиотечния фонд и цялостно финансиране на читалищната дейност

4.Поддържа и обогатява съществуващата художествена самодейност.

5 Продължава добрата практика за дарителство и социална ангажираност.

6.Продължава дейността по Програма „ Глобални библиотеки”

7.Участие по проекти за набавяне на допълнителни средства за читалището

8.Контакти и съвместна работа с културните институции МК, Регионална библиотека, НЧ „ Обединение” – Кърджали, читалища и т.н. и областна и общинска администрация.

9.Читалището – център за общуване, контакти и културна интеграция на различните общности.

10.Поддържане и обогатяване на музейното дело

През изтеклата, 2023 година,се опитахме да следваме дейностите, заложени в План – програмата и да ги изпълняваме, според реалните възможности – финансови и кадрови.Във всяко читалище ,основна, ежедневна и постоянна ,остава библиотечната дейност.Съдържанието й е изпълнено с пълноценно и компетентно обслужване на ползвателите, увеличаване броя на читателите, особено децата и учениците, обогатяване съдържанието на организираните културни и образователни прояви , закупуване на нови и интересни заглавия, участие в проекти, допълващи финансите на читалището.Прилагаме всевъзможни идеи и инициативи, за да привлечем детската аудитория в библиотеката, като осъществяваме непрекъснат контакт със СУ „ Отец Паисий” – Кирково.Почти ежеседмични са посещенията на учениците от начален и основен етап, с които се провеждат изнесени уроци, за което помагат и читалищните дейци.През изминалата година имаше и посещения от десетокласници,с които заедно обсъждахме теми и автори, които изучаваха в момента. Интересът беше невероятен и това ни дава оптимизъм, че младите хора не са изгубили напълно връзката с книгите. Просто трябва да се търсят едни по – нетрадиционни форми на общуване с тях, заедно с преподавателите.За наша радост, такива срещи - беседи стават все повече и по – реални, а резултатите са налице. След тези съвместни обучения, учениците се връщат ,за да станат редовни читатели, усетили силата и красотата на писменото слово.

Читалищната библиотека винаги е била място, център, посещаван от различни по категория, възраст, интереси и информационни потребности хора.Търсят се предимно художествени заглавия, детски книги, училищна литература, енциклопедии, специализирани издания, списания и т. н.Както всяка година, така и през изтеклата 2023 , успяхме да обогатим библиотечния фонд с много заглавия, закупени по проект и собствени средства, на стойност 1529 лева.В момента библиотечният ни фонд наброяв13524.тома, от които имаме и над 100 броя дарения.

Към момента читателите ни са 317 като имаме увеличение с 4, като демографският срив дава отпечатък и в тази насока.Най – голям брой читатели остават деца и ученици, което е радващо и наша цел общо194, следвани от читатели над 14 години. Най – малкият читател е на 6 години, а най – възрастният на 87 години.Общият брой посещения през 2023 година в библиотеката е 5824,а заетите библиотечни материали за изминалия период са общо 6543.

Библиотеката ни разполага с достатъчно писмени и дидактически материали и техника, с които лесно и нагледно се организират различни литературно - творчески кътове, посветени на бележити автори, събития,просветни и исторически дейци и герои от нашето културно - историческо минало.

Регулярно по Културния календар бяха отбелязани и почетени всеобщите дати и празници, като Бабинден 21 януари, 19 - февруари Обесването на Апостола, 1 март – Ден на самодееца, з март - Националния празник, 26 март - Ден на община Кирково, Месец април пролетни инициативи, 6 май Гергьовден/ Адерлез/, Празникът на качамака в с. Шумнатица, 24 май – Ден на българската просвета и култура, 1 юни – Ден на детето1, 1 ноември – Ден на народните будители, летни читални през летните месеци и върхът на всички празници и инициативи – есенният” Фестивал на плодородието”.

Целогодишно не спира дейността на Клуб „ Книголюбци”, чийто участници редовно посещават читалищната библиотека и вземат участие, като съорганизатори на библиотечни инициативи.Сами подреждат литературни кътове, подреждат книги, заделят негодните и износени екземпляри, четат и разменят помежду си интересните томове.Всички тези занимания засилват интереса към книгата, което е една от целите на читалището. В края на годината с помощта на Книголюбците се определя „Читател на годината” и пак те връчват грамотата.Прякото участие на младите хора в библиотечната дейност е гарант за привличане на повече подрастващи, като потребители на културните институти и в частност на библиотеката.Много голяма активност се наблюдава при учениците по време на Седмица на детската книга, Седмица на голямото четене, Маратона на четенето и др.

Не спира работата по Програма „ Глобални библиотеки”, която продължава вече 14 години и е доказала своята популярност и необходимост. Потребителите, използващи конкретно наличните компютри не са се увеличили, но активно се използва другата техника, като мултимедия, размножителна техника и т. н.Това допринася много за социално –просветния елемент в работата на читалището. Много хора се възползват от безплатния интернет, оформяне на различни документи, получаване на необходимата информация.Тук е мястото да отбележим, че точно тези възможности, предоставени от читалището го издига на висотата на едно важно просветно – културно и информационно средище.

Любителското художествено творчество е другата читалищна дейност, която попълва културния обем от инициативи.Изключително ползотворно работим с групи деца от СУ „ Отец Паисий” – Кирково, чрез които се пазят и обогатяват местните традиции и обичаи. Със своите танци те достойно представят читалището на различни организирани събития, като 1 март, 6 март, есенния празник, Коледа., както и всякакви други културни инициативи.

За богатата читалищна дейност безспорно допринасят и децата – любители на старината. Те продължават с интерес да издирват предмети от бита на местните хора и през миналата година успяхме да обогатим музейната сбирка с още един тъкачен стан, момински сандък за чеиз, няколко делви и гърнета, селскостопански инвентар от с. Шумнатица и с. Горно Кирково.

Нашето читалище е известно сред доста социални кръгове от хора, със своята благотворителност и социални инициативи.Редовно се събират дрехи, обувки ,играчки, храни и др.и се раздават на нуждаещите се, които сами идват при нас.През последните години читалището ни се превърна в един своеобразен център за социално – битови помощи и напътствия.Направихме и дарение от 300 лева за пострадалите при земетресението в Р. Турция през 2023 година.

Читалището, като културно – просветен център винаги е било неизменна част от живата на хората, в миналото и сега.Като партньори в нашите инициативи и дейности са били и ще бъдат всички просветно – културни и административни институции - МК, РБ - Кърджали, Общинска администрация, НЧ „ Обединение” – Кърджали, СУ – Кирково и др.Те са ни помагали в изготвянето на проекти, участие в културни начинания, обучителни курсове и семинари.

Читалищното дело е един традиционен, но и динамичен процес, който следва стъпките на времето и ние достойно крачим напред.

М. февруари 2024 г. Изготвил:……………

С. Кирково Читалищен секретар